Gimnazija „Fran Galović“ Koprivnica

dr. Željka Selingera 3a

48000 Koprivnica

U Koprivnici, 9. studenog 2016.

Na temelju Zakona o poticanju zapošljavanja („Narodne novine“ br. 57/12, 120/12), a u cilju korištenja mjere "Stručno osposobljavanje za rad bez zasnivanja radnog odnosa" putem Hrvatskog zavoda za zapošljavanje (u nastavku: HZZ) i članka 41. Zakona o radu (N.N.149/09, 61/11) ravnatelj Gimnazije „Fran Galović“ Koprivnica raspisuje

J A V N I P O Z I V
za prijam osobe na stručno osposobljavanje bez zasnivanja radnog
odnosa u Gimnaziji „Fran Galović“ Koprivnica

Za radno mjesto **nastavnika filozofije (m/ž) – jedan izvršitelj na puno radno vrijeme do 12 mjeseci** sa završenim sveučilišnim diplomskim studijem za nastavnika filozofije, mag.ed.filozofije, prof. filozofije, VSS

**Osim uvjeta o stručnoj spremi kandidati za prijavu na ovaj Javni poziv moraju ispuniti sljedeće uvjete:**

-da je nezaposlena osoba bez radnog iskustva u zvanju za koje se obrazovala i nalazi se u evidenciji tijela nadležnog za vođenje evidencije o nezaposlenima, kao nezaposlena osoba duže od trideset (30) dana i koja bez obzira na razdoblje ukupno evidentiranog staža u mirovinskome osiguranju, nema više od jedne (1) godine staža u zvanju za koje se obrazovala, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja,

-da prema članku 41. Zakona o radu imaju zakonom ili drugim zakonskim propisom utvrđeno kao uvjet za obavljanje poslova radnog mjesta određenog zanimanja stručni ispit ili radno iskustvo

-ne postoje zapreke za zasnivanje radnog odnosa u školskoj ustanovi utvrđene člankom 106. Zakona o odgoju i obrazovanju u osnovnoj i srednjoj školi (N.N. 126/12 – pročišćeni tekst, N.N.152/14)

-ispunjavaju uvjete za zasnivanje radnog odnosa iz Zakona o odgoju i obrazovanju u osnovnoj i srednjoj školi (N.N. 126/12 – pročišćeni tekst,N.N.152/14).

**Kandidati koji ispunjavaju tražene uvjete dužni su uz prijavu dostaviti:**

- kratki životopis

- dokaz o hrvatskom državljanstvu

- presliku diplome o stručnoj spremi

- presliku potvrde o podacima evidentiranim u matičnoj evidenciji HZMO-e

- uvjerenje da se protiv kandidata ne vodi kazneni postupak odnosno da nije pravomoćno

osuđen za kaznena dijela, ne starije od 6 mjeseci

- potvrdu da se vodi kao nezaposlena osoba bez radnog iskustva duže od 30 dana i nema više od godinu dana staža u zvanju za koje se obrazovala

**Stručno osposobljavanje za rad bez zasnivanja radnog odnosa obavlja se:**

- na temelju pisanog ugovora o stručnom osposobljavanju za rad bez zasnivanja radnog odnosa

- prema programu stručnog osposobljavanja za rad pod vodstvom mentora

Prije sklapanja ugovora kandidati mogu biti pozvani na razgovor.

Polaznik stručnog osposobljavanja nema status radnika, nije u radnom odnosu i ne prima plaću za svoj rad.

Doprinose za mirovinsko i zdravstveno osiguranje plaća Hrvatski zavod zazapošljavanje.

Polazniku stručnog osposobljavanja za rad Hrvatski zavod za zapošljavanje isplaćuje novčanu pomoć u visini neoporezivog dijela studentske stipendije koja trenutno iznosi 2.400,00 kn mjesečno po potvrđenoj prisutnosti stručnom osposobljavanju za rad.

Hrvatski zavod za zapošljavanje ne isplaćuje novčanu pomoć polazniku stručnog osposobljavanja za vrijeme privremene nesposobnosti za rad ili izostanka s programa stručnog osposobljavanja.

Izrazi navedeni u javnom pozivu u muškom rodu su neutralni i odnose se na osobe oba spola.

**Pisane prijave podnose se u roku 8 dana od objave natječaja na oglasnoj ploči te mrežnoj stranici Hrvatskog zavoda za zapošljavanje i to neposredno ili preporučeno na adresu:**

**GIMNAZIJA „FRAN GALOVIĆ“ KOPRIVNICA,**

**DR. ŽELJKA SELINGERA 3A**

**48 000 KOPRIVNICA**

**Nepotpune i nepravodobne prijave neće se razmatrati.**

 R a v n a t e l j:

 mr.sc. Vjekoslav Robotić